《猛虎行》
清代·郁植

猛虎突出势恒怒，不住深山踞当路。风高月黑闻啸声，四野行人尽回步。

一虎之猛尚可当，群狐假窃牙爪张。岂无壮士欲手搏，出门四顾心徬徨。

耽耽尔威谁养就，昔犹昏暮今白昼。瞑目从教凡兽惊，肥身那管饥民瘦。

虎兮虎兮知惧无？灞陵亭下秋草枯。飞将猝发金仆姑，石犹饮羽况尔乎？

作者简介：（?—1679）清江苏太仓人，字大本，号东堂。诸生，八岁应试，作《五伦论》，为吴伟业所赞赏。既长，学力益深，为王士禛所赏识。兼工诗。康熙十八年举鸿博，未应试卒。